Help:Logging in/hi

पृष्ठ पढ़ने और यहाँ तक कि उन्हें सम्पादित करने के लिए भी लॉग-इन करना ज़रूरी नहीं। मगर इससे अतिरिक्त सुविधाएँ मिलती हैं, और आम तौर पर परियोजनाएँ लॉग-इन करने की सलाह देते हैं।



संक्षेप में
एक खाता बनाने पर आप एक सदस्यनाम (आपका असली नाम या फिर कोई उपनाम) और एक पासवर्ड प्रदान करेंगे। अगर सदस्यनाम का इस्तेमाल पहले से ही किया जा रहा है, सिस्टम सदस्यनाम को अस्वीकार कर देगा। कोई सदस्य खाता सिर्फ एक ही बार बनाया जाता है। आपको फिर "लॉग-इन" कर दिया जाता है। अगली बार जब आप लॉग-इन करेंगे तब आप अपना सदस्यनाम दोबारा प्रदान करेंगे और पासवर्ड डालकर साबित करेंगे कि आप वही व्यक्ति हैं।

आपके द्वारा किए गए सम्पादन आपको सदस्यनाम के अंतर्गत रिकॉर्ड किए जाते हैं। अगर आपने लॉग-इन नहीं किया हुआ होता है, आपके सम्पादन आपके IP पते के अंतर्गत रिकॉर्ड किए जाते हैं।



लॉग-इन क्यों करें?
किसी भी मीडियाविकि विकि को पढ़ने के लिए आपको लॉग-इन करने की ज़रूरत नहीं। यहाँ तक कि आपको सम्पादित करने के लिए भी लॉग-इन करने की ज़रूरत नहीं, आम तौर पर: कोई भी करीब सभी पृष्ठों को बिना लॉग-इन किए ही सम्पादित कर सकता है।

मगर कई कारणों से, लॉग-इन कर लेना एक अच्छा विचार है:


 * जब आप पृष्ठों पर बदलाव करेंगे, दूसरे सदस्य आपको आपके सदस्यनाम से पहचान पाएँगे। अगर IP पते को एक "नाम" के रूप में देखा जाए तो यह ज़रा अटपटा-सा लगता है। और अगर आप कई जगहों पर कंप्यूटर का इस्तेमाल करते हैं (घर, दफ़्तर, इंटरनेट कैफ़े, आदि), हर डिवाइस पर आपका IP पता अलग होगा। इसलिए अपनी एक पहचान बनाए रखने के लिए सदस्यनाम का इस्तेमाल करना बेहतर है।
 * आपका अपना "सदस्य पृष्ठ" होगा जहाँ आप अपने बारे में थोड़ी जानकारी दे सकते हैं, और एक "सदस्य वार्ता पृष्ठ" जहाँ आप दूसरे सदस्यों से बातचीत कर सकते हैं।
 * आप किसी सदस्य को छोटा चिह्नित कर सकते हैं जिससे दूसरे सदस्यों को कोई परेशानी नहीं होती।
 * आप अपने पसंदीदा मॉड्यूल्स पर बदलावों को ट्रैक करने के लिए ध्यानसूची का इस्तेमाल कर सकते हैं।
 * अगर आप न चाहें तो आपको ईमेल पता देने की ज़रूरत नहीं। लेकिन अगर आप ईमेल पता दर्ज करते हैं, आप ये काम कर पाएँगे:
 * पासवर्ड भूल जाने पर उसे रीसेट करना,
 * विशिष्ट घटनाओं के लिए स्वचालित अधिसूचनाएँ प्राप्त करना, अगर वरीयताओं में सेट किया जाए,
 * दूसरे सदस्यों से ईमेल प्राप्त करना, अगर वरीयताओं में सेट किया जाए (ईमेल करने वाले सदस्य को आपका ईमेल पता नज़र नहीं आएगा),
 * दूसरे सदस्यों को प्रबंधकों को ईमेल करना अगर वे चाहें (अगर आप ईमेल भेजते हैं, आपका ईमेल पता प्रापक को नज़र आएगा)


 * स्वतः स्थापित होने के बाद आप पृष्ठों को स्थानांतरित (पुनः नाम) कर सकते हैं।
 * आप अपनी 'वरीयताएँ' सेट करके कुछ चीज़ें बदल सकते हैं:
 * 'हाल में हुए बदलावों' में दिखाए जाने वाले पृष्ठों की संख्या
 * अलग-अलग 'स्किन्स' की मदद से साइट के फ़ॉण्ट्स, रंग और साइट का लेआउट।

याद रखें: अगर साइट की कोई गोपनीयता नीति हो तो उसे पढ़ें (जैसे विकिमीडिया की गोपनीयता नीति)।



लॉग-इन कैसे करें
पहले सुनिश्चित करें कि आपका ब्राउज़र चुनिंदा साइटों से कुकीज़ स्वीकार या अस्वीकार कर सकता है। कुछ ब्राउज़र ऐसा कर सकते हैं; इन ब्राउज़रों के उपयोगकर्ताओं को ब्राउज़र को इस तरह से कॉन्फ़िगर करना होगा कि वे उनके द्वारा सम्पादित किए जाने वाले हर विकि से कुकीज़ स्वीकार करे, जैसे 'wikipedia.org'।

पृष्ठ के ऊपरी-दाएँ तरफ के "Special:Userlogin" कड़ी पर क्लिक करें। आपको अपना सदस्यनाम और पासवर्ड दर्ज करने को कहा जाएगा। अगर आपने पहले लॉग-इन नहीं किया है, आपको दी गई कड़ी की मदद से एक खाता बनाना होगा। आप चाहे तो अपना ईमेल पता दे सकते हैं।

अगर आप "" बॉक्स को चेक करते हैं, उस कंप्यूटर से मीडियाविकि का दोबारा इस्तेमाल करने पर आपको पासवर्ड फिर से दर्ज नहीं करना पड़ेगा। यह सुविधा सिर्फ तभी काम करेगी जब पासवर्ड मीडियाविकि सॉफ़्टवेयर द्वारा न बनाया गया हो।

The  URL parameter specifies the page to redirect back to after logging in.



लॉग-इन करने में समस्याएँ
अगर आपको दिखाया जा रहा है कि आपने लॉग-इन किया है, मगर कोई पृष्ठ पढ़ना शुरू करते ही आपको लॉग-आउट किया हुआ दिखाया जाता है, यह एक कुकी की समस्या हो सकती है। अगर आप निश्चित हैं कि कुकीज़ सक्षम हैं, सुनिश्चित करें कि आपने विकि के डोमेन को ऐसी सूची में तो डाल नहीं दिया है जिसके लिए कुकीज़ हमेशा अक्षम रहेंगे: यह सुविधा नए ब्राउज़रों पर उपलब्ध है। यह भी सुनिश्चित करें कि आपके कंप्यूटर के दिनांक और समय को ठीक से सेट किया गया है; अगर ऐसा नहीं है, उचित समय से पहले कुकीज़ की समय-सीमा समाप्त हो सकती है। याद रखें कि कुछ फ़ायरवॉल और विज्ञापन-अवरोधक सॉफ़्टवेयर शायद सदस्य को लॉग-इन किए हुए रखने के लिए विकि द्वारा प्रयुक्त कुकी को अवरोधित कर रहे हों।

कभी-कभी ऐसा हो सकता है कि सम्पादन शुरू करने और सहेजने के दौरान, या फिर कई विंडोज़ में खुले पृष्ठों के बीच बदलते समय सदस्य को लॉग-आउट कर दिया जाए। यह आपके ब्राउज़र के कुकी, कैश या फ़ायरवॉल सेटिंग्स के चलते हो सकता है। लॉग-आउट का कारण कुछ भी हो, इस समस्या का सबसे आसान समाधान है "" बॉक्स को चेक करना। अगर आप ऐसा किसी ऐसे कंप्यूटर पर करते हैं जिसका इस्तेमाल एक से ज़्यादा व्यक्तियों द्वारा किया जाता है (जैसे पुस्तकालय में, दफ़्तर में, विद्यालय में), कृपया सम्पादन खत्म करने के बाद अपनी कुकीज़ ढूँढ़कर हटाएँ।



अगर मैं पासवर्ड या सदस्यनाम भूल जाऊँ तो क्या होगा?
आपका सदस्यनाम केस-संवेदनशील है। अगर आपने खाता बनाते समय या फिर अपनी वरीयताओं में एक ईमेल पता प्रदान किया था, आप लॉग-इन स्क्रीन पर उस ईमेल पते पर एक अस्थायी पासवर्ड के भेजे जाने का अनुरोध कर सकते हैं, जिससे आप अपना खाता वापस पा सकते हैं। अगर आपने ईमेल पता प्रदान नहीं किया था, या फिर अगर पता कालग्रस्त हो चुका था, आपको एक अलग सदस्यनाम से एक दूसरा खाता बनाना होगा। ऐसा करने के बाद, अगर पुराने खाते के लिए सदस्य पृष्ठ और सदस्य वार्ता पृष्ठ बनाए गए थे, यह सलाह दी जाती है कि आप नए खाते के सदस्य और वार्ता पृष्ठों पर उन्हें क्रमशः अनुप्रेषित कर दें। (नए स्थान पर इन पृष्ठों की सामग्री को ले जाने के लिए "स्थानांतरण" सुविधा का इस्तेमाल करें ─ मदद की ज़रूरत पड़े तो प्रबंधक से संपर्क करें।) If your IP address is blocked from editing, you will not be allowed to request a password reset from that address. 

खाता बनाना
खाता बनाने के लिए "Special:Userlogin" चुनें (पृष्ठ के ऊपरी-दाएँ तरफ) और फिर "Special:CreateAccount"। आपको आम तौर पर बस एक सदस्यनाम और पासवर्ड प्रदान करने की ज़रूरत पड़ेगी। कुछ विकियों पर एक दृश्य CAPTCHA (Completely Automated Public Turing test to tell Computers and Humans Apart) को पास करने की ज़रूरत है। अगर टेक्स्ट, स्वर, या कुछ पुराने ब्राउज़रों का इस्तेमाल करने वाले सदस्य इस चित्र को न देख पाएँ तो वे खाता नहीं बना सकते। अगर आप CAPTCHA-ओं को देख नहीं पा रहे हैं, एक खाते का अनुरोध करने के लिए किसी प्रबंधक से संपर्क करें।

अगर खाते में कुछ विशिष्ट चिह्न (खासकर कि '@' चिह्न और कुछ गैर-लैटिन चिह्न) या शब्द हों, या फिर अगर सदस्यनाम किसी मौजूदा सदस्य के सदस्यनाम जैसा दिखता है, शायद आपको खाता बनाने की अनुमति न हो। अगर ऐसा है तो आप किसी प्रबंधक से संपर्क करके आपके लिए एक खाता बनाए जाने का अनुरोध कर सकते हैं, जो उस विकि की नीतियों और प्रणालियों पर निर्भर होगा। अगर आपके IP पते को नए खाते बनाने से अवरोधित कर दिया गया है, आप खुद से अवरोध हटाए जाने का अनुरोध कर सकते हैं या फिर खाते का अनुरोध कर सकते हैं।

यह भी हो सकता है कि आप इस पृष्ठ पर किसी व्यक्तिगत विकि से पहुँचे हैं जहाँ खाते बनाने के लिए किसी दूसरी विधि का इस्तेमाल किया जाता हो। अगर ऐसा है, अपने सिस्टम प्रबंधक से संपर्क करके जानें कि विधि क्या है, और अपना खाता पाएँ। अगर आपको लगता है कि यही कारण है, आप अपने संगठन/कंपनी के लॉग-इन की जानकारी का इस्तेमाल करके देख सकते हैं।



विकि परिवार और एकीकृत लॉग-इन
मीडियाविकि सॉफ़्टवेयर का इस्तेमाल करने वाली कुछ परियोजनाएँ एक परिवार बनकर रहते हैं यानी कोई सदस्य पूरे परिवार में लॉग-इन कर सकता है; इन विकियों की प्रणालियों में काफ़ी फर्क हो सकता है। अगर आप विकिमीडिया संस्थान के किसी विकि पर दिलचस्पी रखते हैं (जैसे विकिपीडिया), आप Unified login पर अधिक जानकारी पा सकते हैं।



लॉग-आउट करना
आप पृष्ठ के ऊपरी-दाएँ तरफ "" कड़ी पर क्लिक करके कभी भी लॉग-आउट कर सकते हैं। आपका सदस्यनाम याद रखकर अगले सदस्य को इसका सुझाव देने से ब्राउज़र को रोकने के लिए अपने ब्राउज़र के गोपनीयता सेटिंग्स में विकि की कुकीज़ को हटाना न भूलें। खासकर कि अगर आप किसी सार्वजनिक कंप्यूटर का इस्तेमाल कर रहे हैं, आपको ब्राउज़र की सारी हाल ही की इतिहास को हटाना चाहिए (Firefox पर Ctrl+Shift+Del)।

ज़्यादातर विकियाँ कुछ समय बाद सदस्यों को अपने आप लॉग-आउट कर देते हैं। अगर कोई सम्पादन सहेजते समय ऐसा हो जाता है, आपको आम तौर पर एक चेतावनी नज़र आएगी कि आपको लॉग-आउट कर दिया गया है।